Identificirali bombaša: Ima 22 godine i porijeklom je iz Libije

Napadač je dijete libijskih izbjeglica koji su u Veliku Britaniju stigli bježeći od Gaddafijevog režima. Njegovi susjedi tvrde da se posljednjih dana čudno ponašao...

<p>Muškarac koji se u ponedjeljak navečer raznio na koncertu Ariane Grande u Manchesteru je 22-godišnji Salman Abedi, izvijestili su američki dužnosnici. U svom samoubilačkom pohodu ubio je 22 ljudi, a ozlijedio njih 59. Za ovaj okrutni napad odgovornost je preuzeo ISIL.</p><p>Abedi je, javljaju <a href="http://www.dailymail.co.uk/news/article-4534224/Security-agents-know-Ariana-Grande-concert-bomber-s-name.html"><strong>britanski mediji</strong></a>, dijete libijskih izbjeglica koji su u Veliku Britaniju stigli bježeći od Gaddafijevog režima. Njegovi susjedi tvrde da se posljednjih dana čudno ponašao te da je po ulici glasno izgovarao islamske molitve. </p><p>- Govorio je 'Postoji samo jedan Bog i prorok Muhamed je njegov glasnik', tvrdi susjeda Lina Ahmed (21). </p><p>Salman koji je rođen u Velikoj Britaniji navodno je već bio poznat vlastima. </p><p>Napad je pokrenuo <strong>široku istragu manchesterske policije</strong> koja je zatražila od vozača koji imaju kameru u automobilima da im predaju sve snimke snimljene tijekom večeri u ponedjeljak.</p><p>Policija je blokirala ulaze u desetke kuća u Fallowfieldu, a svjedok je rekao da su naoružani policajci okružili jednu od kuća.</p><p>"Policija je ušla pomoću eksploziva kojim su razvalili vrata", rekao je svjedok čija majka živi u kući koja se naslanja na kuću u koju je ušla policija. "U nekoliko trenutaka čulo se da je izveden neki muškarac", dodao je.</p><p>U okrugu Whalley Range u južnom Manchesteru svjedoci su rekli da je naoružana policija okružila novoizgrađenu stambenu zgradu u inače mirnoj ulici.</p><p>Mussab Amari je rekao da je vidio mnogo policijskih vozila. "Samo su došli i sve okružili. Svi su bili naoružani".</p><p>Jedan stanar koji nije želio biti imenovan je rekao da u zgradi žive ljudi različitih nacionalisti, "Arapi, Kurdi, Englezi, ljudi raznih nacionalisti", dodavši da misli da svi tamo imaju obitelji.<br/> </p>